**JUDEŢUL SATU MARE**

**CONSILIUL JUDEŢEAN SATU MARE**

**DIRECŢIA TEHNICĂ**

Nr. \_\_\_\_\_\_\_\_/\_\_\_\_\_\_\_\_\_\_2024

**RAPORT DE SPECIALITATE**

**pentru modificarea Anexelor nr.21, nr.22 și nr.23 la Hotărârea Consiliului Județean Satu Mare nr.144/2023** **privind aprobarea modificării tarifului mediu lei/km/loc inclusiv TVA și a tarifelor prevăzute în anexa nr.5.1 din contractele de delegare a gestiunii serviciului public de transport județean de persoane prin curse regulate în aria teritorială de competență a UAT Județul Satu Mare**

Luând în considerare prevederile art. 3 din Legea nr. 92/2007 privind serviciile publice de transport persoane în unitățile administrativ teritoriale cu modificările și completările ulterioare conform cărora: "*Serviciile publice de transport local și județean fac parte din sfera serviciilor comunitare de utilitate publică și cuprind totalitatea acțiunilor și activităților de utilitate publică și de interes economic și social general desfășurate la nivelul unităților administrativ-teritoriale sau al asociațiilor de dezvoltare intercomunitară ori al altor forme de asociere între unitățile administrativ-teritoriale, sub controlul, conducerea sau coordonarea autorităților administrației publice locale, în scopul asigurării serviciilor publice de transport local, precum și a serviciilor publice de transport județean de persoane*.”, transportul public județean de persoane prin curse regulate, intră sub incidența Regulamentului (CE) nr. 1370/2007 și a Legii nr. 92/2007 privind serviciile publice de transport persoane în unitățile administrativ teritoriale, cu modificările și completările ulterioare.

Conform art. 16 alin. (1) din Legea nr. 92/2007 privind serviciile publice de transport persoane în unitățile administrativ , cu modificările și completările ulterioare, consiliile județene sunt obligate să asigure, să organizeze, să reglementeze, să coordoneze și să controleze prestarea serviciilor publice de transport desfășurat pe raza administrativ-teritorială a acestora,

luând în considerare cererile operatorilor de transport înregistrate la Consiliul Județean Satu Mare sub nr. 22393/11.10.2024, nr.22394/11.10.2024 și nr.20486/23.09.2024 prin care aceștia solicită modificarea tarifelor prevăzute în anexa nr.5.1 din contractele de delegare a gestiunii serviciului public de transport județean de persoane prin curse regulate în aria teritorială de competență a UAT Județul Satu Mare,

raportat la Hotărârea Consiliului Judeţean Satu Mare nr.144/2023 privind aprobarea modificării tarifului mediu lei/km/loc inclusiv TVA și a tarifelor prevăzute în anexa nr.5.1 din contractele de delegare a gestiunii serviciului public de transport județean de persoane prin curse regulate în aria teritorială de competență a UAT Județul Satu Mare,

luând în considerare prevederile art.236 alin(1) din Legea 99/2016 privind achiziţiile sectoriale, conform cărora: ,, *contractele sectoriale şi acordurile-cadru pot fi modificate, fără organizarea unei noi proceduri de atribuire, atunci când modificările, indiferent de valoarea acestora, au fost prevăzute în documentele achiziţiei iniţiale sub forma unor clauze de revizuire clare, precise şi fără echivoc, care pot include clauze de revizuire a preţului,* ”,

Având în vedere faptul că procentul din valoarea biletului de călătorie se stabilește de fiecare operator de transport pe baza propriilor calcule de rentabilitate economică conform Anexei 5.1 Tarife de călătorie din Contractul de delegare a gestiunii, operatorul a folosit un procent diferențiat pe stații deoarece între localitățile aflate în imediată apropiere fluxul de călători este foarte scazut, iar procentul propus spre modificare este ridicat, acesta scăzând pe masură ce numărul de kilometri crește.

Astfel operatorii de transport nu modifică prețul mediu/km aprobat prin Hotărârea Consiliului Județean Satu Mare nr.144/2023 privind aprobarea modificării tarifului mediu lei/km/loc inclusiv TVA și a tarifelor prevăzute în anexa nr.5.1 din contractele de delegare a gestiunii serviciului public de transport județean de persoane prin curse regulate în aria teritorială de competență a UAT Județul Satu Mare, în anexe se modifică doar prețul abonamentelor.

Ținând cont de Nota Autorității Județene de Transport înregistrată cu nr.22598/15.10.2024, atașată prezentului raport de specialitate

în temeiul prevederilor art.182 alin. (4) coroborate cu cele ale art. 136 alin. (8) lit. b) din Ordonanța de urgență nr. 57/2019 privind Codul administrativ, **considerăm oportună şi legală** modificarea Anexelor nr.21, nr.22 și nr.23 la Hotărârea Consiliului Județean Satu Mare nr.144/2023 privind aprobarea modificării tarifului mediu lei/km/loc inclusiv TVA și a tarifelor prevăzute în anexa nr.5.1 din contractele de delegare a gestiunii serviciului public de transport județean de persoane prin curse regulate în aria teritorială de competență a UAT Județul Satu Mare.

DIRECTOR EXECUTIV ȘEF SERVICIU

DIRECŢIA TEHNICĂ, DRUMURI ȘI TRANSPORTURI

Şereş Ioan Faur Marcel Vasile

VIZAT JURIDIC,

Bota Alexandru Mihai

Red./Tehn.B.A. 5 ex.